เมื่อสองเดือนที่ผ่านมาพบว่า ในแต่ละวันมีความรู้สึกแบบ เบื่อ ไม่มีความสุข ไม่อยากพูดคุยหรือพบใคร อยากอยู่คนเดียว ไม่มีเรี่ยวมีแรงเลย เหมือนเหนื่อยมาก ทั้งๆที่ไม่ได้ทำงานหนักเลย บางครั้งก้ออยากทำร้ายตัวเองเวลาอยู่คนเดียว แบบนี้เรียกว่าโรคซึมเศร้าหรือเปล่าค่ะ
สวัสดีค่ะ อาการอยากอยู่คนเดียว เคยทำอะไรที่เคยทำแล้วชอบ มาตอนนี้กลับเบื่อหรือไม่สนุก อาจเป็นอาการเริ่มต้นของภาวะซึมเศร้าได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าแนะนำพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดพยายามอย่าเก็บตัวยู่คนเดียวนานจนเกินไปเพราะจะทำให้ฟุ้งซ่านมากขึ้น พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ หากิจกรรมที่ชอบทำ หมั่นออกกำลังกายสม่ำเสมอ และไม่ควรทำร้ายตนเองเนื่องจากจะยิ่งทำให้เรารู้สึกด้อยค่าและซึมเศร้าไปมากขึ้น รักตัวเองให้มากๆค่ะ